Veita er en tidligere middelalderveit i den nordre delen av byen som etter reguleringen av Nedre allmenning i 1599 ble liggende i enden av denne. Veita gikk opprinnelig hele strekningen ut til Nordre gate, men denne vestre delen forsvant ved byggingen av Idungården i perioden 1956/1957. Moursundveita ble deretter en blindveit som ender i en bakgård med flere parkeringsplasser.